– У першую чаргу так. Менавіта пасля сустрэчы з маці, ён распачаў пісаць Мадонн. Дагэтуль былі тэматычныя работы: тэма трагізму славян у ХХ ст, партрэты вядомых дзеячаў мастацтва і культуры СССР (народных артыстаў Стэфаніі Станюты, Мікалая Яроменкі-старэйшага, Галіны Макаравай, Віктара Турава, Міхаіла Пташука і інш.). Пасля быў час у творчасці бацькі, звязаны з “Юнай Данаяй” – карцінай, напісанай у жанры “ню”. Пісаць распранутых жанчын было смелым рашэннем. Пасыпалася крытыка, і як вынік… на кар’еры Аляксея Кузьміча быў пастаўлены крыж. Адсутнасць дзяржзаказу, што было неймаверным ударам для кожнага мастака, не спыніла майго бацьку – ён яшчэ напісаў каля сарака работ, дзе фігуравалі аголеныя жаночыя целы.